Kevin Kampl. Kevin Kampl (1990-yil 9-oktyabr, Solingen, Germaniya ) — nemis va sloveniyalik futbolchi, „RB Leyptsig“ va Sloveniya terma jamoasida yarim himoyachi sifatida faoliyat olib boradi. Jamoalardagi faoliyati. Kampl Germaniyaning „Bayer 04“ klubi futbol akademiyasi bitiruvchisidir. 2008-yilda u o'rinbosarlar jamoasida debyut qilgan. 2009-2010-yilgi mavsumda u asosiy jamoa arizasida bo'lgan, lekin debyut o'tkaza olmagan. 2010- yilning yozida Kevin „Greyte“rga ko'chib o'tgan. 29-oktabr kuni „Erzgebirge Aue“ga qarshi o'yinda u klub safida debyut qilgan. Kampl 2011-yil qishida „Leverkuzen“ga qaytishdan oldin zaxirada yana 7 ta o‘yin o‘tkazganidan keyin, bu uning jamoadagi yagona birinchi uchrashuvi edi. 24-fevral kuni Yevropa ligasi doirasida Xarkovning „Metalist“ jamoasiga qarshi o‘yinda u „Bayer 04“ safida debyut qilgan. Kevin hech qachon asosiy jamoaga kira olmadi, shuning uchun u tez orada klubni tark etdi va mintaqaviy ligalar Osnabryuk va Aalen jamoalarida ikki mavsum davomida o'ynagan. 2012-yilning yozida Kampl Avstriyaning „Red Bull“ jamoasiga o'tgan. Transfer summasi 3 million yevroni tashkil qildi. 15-sentyabr kuni Avstriya Bundesligasida Riedga qarshi debyut qilgan. 2013-yilning 24-fevralida „Rapid“ga qarshi kechgan duelda Kevin klub uchun birinchi golini urgan. 2014-yilning 22-dekabrida Kampl Dortmundning „Borussiya“ klubiga o‘tgan. 31-yanvar kuni sobiq jamoasi "Bayer 04"ga qarshi o'yinda Kevin „Bundesliga“da debyut qilgan. 2015-yil 28-avgustda Kampl „Bayer 04“ ga o'tdi va 2020-yilgacha shartnoma imzoladi, transfer summasi 11 million yevroni tashkil qildi. 12-sentyabr kuni „Darmshtadt 98“ ga qarshi o'yinda u ikkinchi bo'limda Kristof Kramerni almashtirib, yangi jamoada debyut qilgan. 26-sentyabr kuni „Verder“ ga qarshi kechgan duelda Kevin „Bayer“ safidagi ilk golini urgan. 20-oktyabr kuni Italiyaning „Roma“ klubiga qarshi Chempionlar ligasi o‘yinida Kampl gollardan birini kiritgan va aspirinliklarning mag‘lubiyatdan xalos bo‘lishiga yordam bergan. Xalqaro faoliyati. 2009-yildan 2012-yilgacha Kampl yoshlar terma jamoasida o'ynagan . 2012-yil 14-noyabr kuni Makedoniyaga qarshi o‘rtoqlik uchrashuvida Kevin Sloveniya terma jamoasi safida debyut qilgan. 2013-yil 6-sentyabrda 2014-yilgi Jahon chempionati saralash bosqichi doirasida Albaniyaga qarshi o‘yinda Kampl terma jamoa safidagi ilk golini urgan.